<classify> Hayo yalisemwa mjini hapa na Mwenyekiti wa Halmashauri ya Mji wa Kibaha, Adhu Mkomambo alipozungumza na mwandishi wa habari hizi na kusema kuwa taratibu za mwisho zinakamilika kuanza ujenzi huo.Mkomambo alisema kuwa ujenzi huo wa soko na stendi vitakuwa mkombozi kwa wananchi wa Kibaha na mkoa mzima wa Pwani kutokana na kukosa vitu hivyo kwa muda mrefu.Pale kuna soko na stendi lakini havina hadhi ya Mji, hivyo kupitia Benki ya Uwekezaji TIB tutajenga vitu hivi kwa lengo la kuboresha mji na kuleta maendeleo kwa wananchi wa Wilaya ya Kibaha, alisema Mkomambo.Aidha, alisema kuwa vitu hivyo ni moja ya vyanzo vya mapato ya halmashauri hivyo ujenzi wake utazingatia ubora na viwango ili kuwa na hadhi kwani soko lililopo halina ubora kulingana na mji wa Kibaha.Mbali ya miradi hiyo ambayo itaanza kwa pamoja pia halmashauri itaendelea na miradi yake ya ujenzi wa barabara na uboreshaji wa sekta mbalimbali za jamii ili huduma ziweze kuwa bora, alisema Mkomambo.  <topic>: UCHUMI 